इन दिनों मध्य वर्ग में सुबह की सैर के साथ कुछ व्यायाम करने का प्रचलन बढ़ रहा है और उसमें हँसने को खास तौर पर शामिल किया जा रहा है। सुबह-सुबह पार्कों में दर्जनों लोग ‘हा-हा-हा’ करके हँसने की कोशिश करते हए मिल जाएँगे। यह हँसी बेहद हास्यापद लगती है, सायास और काफी हद तक प्रायोजित। हँसना सेहत के लिए अच्छा हो सकता है, लेकिन तभी जब वह हँसी किसी आंतरिक खुशी से पैदा हो। अगर वह सप्रयत्न होगी तो केवल शरीर के कुछ अंगों का हल्का व्यायाम होगा, जो कपाल भाँति से कहीं ज्यादा बेहतर तरीके से हो सकता है। फिर हँसी पर इतना जोर क्यों है, वह भी मध्य वर्ग के बीच?